text: Regionsrådsformand tosset på forsker, der ”kloger sig”
  17 marts 2016 kl. 14.09
  Stephanie Lose er fortørnet på kommunalforsker efter et indslag på TV SYD onsdag.
  
  Indslaget handlede om, at Region Syddanmark nu har offentliggjort kommentarerne til regionens sparekatalog.
  I den forbindelse sagde en kommunalforsker sagde, at det mest er et spil for galleriet, når politikerne beder om borgernes kommentarer til spareforslag.
  ”Helt ærligt” – skriver Stephanie Lose på Facebook - ”har lige set kommunalforsker Roger Buch "kloge sig" på vores høringsproces omkring besparelserne i TV Syd. Han aner tydeligvis ikke noget om den proces, vi har gang i Region Syddanmark, og TV Syd har vist heller ikke gjort sig nogen ulejlighed med at fortælle ham om den”.
  Roger Buch sagde bl.a., at politikerne skulle være ærlige og sige, at "de fleste ikke får meget ud af det",
  ”Jeg beklager Roger Buch” – skriver Stephanie Lose på Facebook – ”her i Syddanmark nytter høringen!”
  Og:
  ”Vi lytter til alle - vi lukker ikke ørerne for de fleste. Vi lukker dem faktisk ikke for nogen”, skriver Stephanie Lose.
  
  